Gorlaga, kolossen av angst



Sist oppdaget i Telmark, denne kolossen er en massiv skapning med to armer som enkelt kan kaste dumdristige eventyrere mange meter opp i luften. Sist gang Gorlaga ble observert var på en oppdagelsesferd gjennom Telmarks skoger øst for Farfield. I midten av heksagon 2013 var en gruppe på vei nordover, men begynte å gå tomme for rasjoner og ble avbrutt idet de skulle jakte på vilt. Da kom Gorlaga sørover og møtte gruppen, noe som førte til en trefning. I denne trefningen ble flere av gruppens medlemmer kastet opp i luften og drept momentant idet de traff bakken. En av eventyrerene som traff bakken overlevde, men var allikevel paralysert av frykt og ute av stand til å hjelpe resten av gruppen.

Etter at de overlevende flyktet fra Gorlaga ble et tempel vest i heksagon 2013 oppdaget, dette tempelet mistenkes at er relatert til Gorlaga, men ingen utforskere har så langt satt sin fot innenfor tempelets vegger. Tempelet har høye pilarer og ser ut til å ha vært forlatt over lengre tid, ettersom skogen har begynt å ta tilbake inngangspartiet. Det er derimot tegn på aktivitet her – noen av buskene er tråkket ned på en slik måte at det danner en sti inn i tempelet.